JohanHeinsen/ENO huggingface dataset:
Viborger Samler, 1844-11-23
Jfølge Stiftamtets Ordre af 17de Dennes, afholdes Licitation hos Gaardmand Anders Giversen i Skaltz Fredagen den 6te December næstkommende, om Middagen Kl. 12 over Grundforbedring af 856 Favne Vei paa Landeveien fra Viborg til Løgstøer, nemlig: fra den mindre Langveilebroe tilSkalz Bye, hvilket Arbeide stal fuldføres til næstkommende Aar, og hvortil Overslaget andrager 1431 Rbd. 5 Mk. 7 3/4 s. Conditioner, Overslag og Profiil er til Eftersyn her paa Contoiret, og bliver et Cremplar af Conditionerne endvidere henlagt til Eftersyn paa Auctionsstedet. Rinds Herreds Contoir i Hobroe, den 19de Novbr. 1844. Holm, const.
Viborger Samler, 1844-11-23
Placat. Tirsdagen den 26de d. M., Formiddag Kl. 9 og om fornødiges den paafølgende Dag, bliver, efter vedkommende Værges Begjering, ved Auction paa denne Byes Raadhuus bortsolgt en betydelig Deel, den sindssvage Kjøbmand Sthør tilhørende Løsøre, bestaaende af: 2 Elmetræers Chatoller, det ene med Skab, 2 Commoder, et 8te Dages Stueuhr i Fouteral en Deel Borde, tildeels Mahognie, 2 Dousin Stole, 1 Sopha, 1 Sengested, Speile, Skilderier, en Deel Huusgeraad af Kobber, Messing, Jern, Glas og Porcellain, 3 Vindovne, Linned Dækketøi, Gangklæder, et Gulduhr, 2 Sølvlommeuhre, c. 300 Lod forarbeidet Sølv, nogle Prætiosa af Guld, en Boutik indretning med Skuffer, en stor Balance med Lodder, nogle Vægtskaaler med dito, m. m. M. Conditionerne erfares ved Auctionen. Viborg, den 18de November 1844. E. Selmer.
Viborger Samler, 1844-11-23
Creditorerne i Boet efter afgangne Jndsidder Willum Sørensen af Skræe, Thorning Sogn, Lysgaard Herred, indkaldes herved overeensstemmende med Placat 26de October 1792, med 12 Ugers Varsel til for undertegnede Skifteret at anmelde og beviisliggjøre deres paa Boet havende Krav. Lysgaard og Hids Herreders Contoir. Dalsgaard, den 18de November 1844. H. H. Holm.
Viborger Samler, 1844-11-23
Creditorerne i efternævnte Dødsboer, i Aalborg Amt, nemlig 1) i afdøde Tjenestepige Mette Vognsdatters Boe af Aardestrup Bye, Hornum Herred, 2) i afdøde Tjenestekarl Johann Peter Thomsens Boe af Neufling Bye, Fleskum Herred; indkaldes herved med 12 Ugers Varsel til at anmelde og bevise deres Fordringer i disse Boer for undertegnede Skifteforvalter, for hvem Arvingerne i sidstnævnte Boe ligeledes herved indkaldes med Aar og Dags Varsel at anmelde og legitimere deres Arveret. Herredscontoiret i Nibe, den 18de November 1844. Lynge.
Viborger Samler, 1844-11-25
No. 186. Kongelig allernaadigst privilegeret. 72 Aarg. Stifts-Tidende. viborg. Forsendes med Brevposten i Danmark og Hertugdommerne. Dannasansaassavannassessorsvarnisonsnaa Mandagen den 25de November 1844.
Viborger Samler, 1844-11-25
Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officir¬
Viborger Samler, 1844-11-25
Nyeste Postefterretninger. Storbritannien og Jrland. Den rigeste Arving i England, Mis Burdett-Couts, Datter af den afdøde Baronet Sir Francis Burdett, er efter at have uddeelt Kurve til mange adelige Beilere, nu tilsinds at lyksaliggiøre en ung Londoner-Læge med sin Haand og sine Millioner
Viborger Samler, 1844-11-25
I Anledning af det Rygte, at der i de ostindiske Farvande skulde være skudt paa en engelsk Ostindiefarer af et fransk Krigskib, udbryder Morn. Chron.: "Dette er da atter et af de mange Exempler paa franske Søofficerers Forhold, der have deres Udspring ikke i Tilfældet, men i hine Krigeres onde Blod, og der tidlig eller sildig ville høste deres fortjente Løn. Den franske Regjering i Moderlandet har aabenbart ingen Auctoritet over sin Marine, der i sin Fremfærd imod de engelske Sømænd, viser sig som sande Pirater. Med Hensyn til den i americanske Blade omtalte Krænkelse af de forenede Staters Flag ved en britisk Krydser paa den vestafricanske Kyst forsikkrer the Sun: "Ved Privatbreve fra vedkommende britiske Krigskib, Briggen Alert paa 10 Kanoner, Commander Bosanquet, gjendrives hiin af den amercanske Capitain givne Erklæring paa det fuldstændigste. Det americanske Skib var med Føie mistænkt for at drive Slavehandel, og Undersøgelsen lededes, trods den americanske Capitains Modstand, med al mulig Skaansomhed og Artighed. Men det er blevet en Mode af vildlede den offentlige Mening angaaende de engelske Søofficierers Forhold, som ere udcommanderede for at undertrykke Slavehandelen, og ni iblandt ti, der skraale allerværst over de aarvaagne britiske Krydsere, ere netop de ivrigste og meest skamløse Slavehandlere."
Viborger Samler, 1844-11-25
London, den 19de Novbr. Dronningen og Prinds Albert ere fra deres Lystreise vendte tilbage til Windsor. Efter de nyeste Efterretninger fra Capstaten vil PortNatal for Fremtiden danne et Dependenz af Capcolonien under en egen Vicegouverneur.
Viborger Samler, 1844-11-25
Frankerig. Paris, den 18de Novbr. Pariser, Journalerne af 18de ere ligesaa tomme paa politisk Jndhold som de foregaaende Dages Numere. Journ, des Deb. yttrer i en Artikel, at den ingenlunde er tilsinds enten at opgive sine franske Anskuelser eller rose Forholdsregler, som stride imod vor Tid, vore Sæder og vor Smag; kun for enkelte Medlemmer af det spanske Ministerium nærer Journalen den oprigtigste Høiagtelse. Journalen erklærer sig derimod imod de constitutionelle saakaldte Erfaringstheorier, som det spanske Ministerium hylder. De ministerielle spanske Journaler ville af de mange og lange Taler i Cortesforsamlingen bevise, at den politiske Discussion endnu ikke er uddød i Spanien, ja vel, bemærket Debats, snakkes der meget i Spanien; men hvortil den megen Snakken, naar Spanien kun vil have Kongedømmet og ikke Friheden; hvorfor ikke ligesaagodt simpelt hen proclamere det uindskrænkede Kongedømme, og Absolutismen?"Alle Efterretninger fra Algier stemme deri overeens, at Bugeaud virkelig har til Hensigt at foretage til næste Foraar et stort Tog imod Kabylerstammerne. Toget imod disse vil Marschallen lede i Spidsen for et Corps af 12000 Md.
Viborger Samler, 1844-11-25
Spanien. Madrid, den 11te Novbr. Martine, de la Rosa har i Cortesforsamlingen idag udtalt sig paa det meest energiske imod Don Carlos og hans Tilhængere. Generalcapitainen og den constitutionelle Alcade i Cadi have udstedet saa strenge Bekjendtgjørelser, at det maa see meget uroligt ud i denne Stad.
Viborger Samler, 1844-11-25
Statsanklageren imod Prim er ivrig sysselsat med at ordne sine nye Protocoller bedre og fuldstændigere end de forrige, der casseredes af Krigsretten.
Viborger Samler, 1844-11-25
Paris, den 18de Novbr. (Telegraphisk Depesche.)"Madrid, den 13de Novbr. Jndledningen til Lovudkastet angaaende Constitutionsformen er den 13de antagen i de af Regjeringen og Undersøgelsescomiteen foreslaaede Udtryk. Auctoriteterne i Cadiz have i deres Jver behandlet et simpelt Opløb af Haandværkssvende som et fore truende politisk Oprør." Skrækkesystemet vedbliver at herske i hele Landet. J Sevilla have nye Arresteringer fundet Sted; ligeledes i Lograno, Burgos, Valencia og Carthagena. J Galicien giærer det stærkt, i Stæderne Vich, Tuy og Redon har Militairet stor Vanskelighed med at opretholde Roligheden. Provindsen Lerida i Catalonien er erklæret i Beleiringstilstand. Overalt i hele Catalonien anstilles Huusundersøgelser; Patrouiller drage Nat og Dag igjennem Gaderne i Byerne.
Viborger Samler, 1844-11-25
Rusland og Polen. Fra den russiske Grændse meldes under 14de Novbr., at den russiske Regjering har i Kongeriget Polen udstedet et Forbud, ifølge hvilket det for Fremtiden forbydes alle Mandspersoner uden Forskjel at indgaae Ægteskab, førend de have fyldt det 30te Aar.
Viborger Samler, 1844-11-25
Maadeholdsforeningernes Sag har i Kongeriget Polen, lidt et føleligt Slag. J de Districter, der grændse til Fristaten Krakau og Schlesien havde Maadeholdssager isærdeleshed vundet mange Tilhængere; men Regjeringen har nu fundet sig beføiet til ved et Circulaire at forbyde Maadeholdsforeningerne og tillige forbudt de Geistlige fra Prædikestolen af at virke for dette for Landets Beboere saa velgjørende Formaal.
Viborger Samler, 1844-11-25
Jtalien. Fra Florenz haves sørgelige Efteretninger. Vedholdende og heftige Regnskyl havde forvandlet, den rolige Arnoflod til en rivende Strøm, og den 3die Novbr. steg Floden over sine Bredder, og ved Nattetid stod pludselig en stor Deel af Staden under Vand. En Kjædebro bortreves af Strømmen; Vandet, naaede en siden Aaret 1740 ikke oplevet Høide; de skjønneste Deele af Staden lede meest, og Skaden skal være uberegnelig. Ni Menneskeliv ere at beklage. Storhertugen befandt sig med sin Familie i Poggio a Cajano; Slottet ligger paa en lille Bakke; i denne Egn var Nøden frygtelig, mange Mennesker tage deres Tilflugt op paa Slottet, hvor de mødte en saare gjæstfri Modtagelse; Storfyrsten selv ilede sin betrængte Hovedstad til Hjælp; han drog igjennem de oversvømmede Qvarterer, og tog de virksomste Forholdsregler for at standse Ødelæggelsen. Storfyrstens Familie har senere fulgt Fyrstens Exempel. Deeltagelsen for de Ulykkelige, skrives fra Florenz under 9de Novbr. er stor, betydelige Jndsamlinger finde Sted; Veirliget vedbliver at være ugunstigt. Den 8de mærkede man om Morgenen til en ubetydelig Jordrystelse; fra Landet indløbe bestandigen de sørgeligste Efterretninger; Pisa skal imidlertid slet ikke have lidt Noget, og i Lucca er Skaden, kun ubetydelig. Jngen Poster fra de omliggende Egne have endnu kunnet bane sig Vei til det skjønne Florents, og man frygter desaarsag for nye Ulykker.
Viborger Samler, 1844-11-25
Jndenlandske Efterretninger.
Viborger Samler, 1844-11-25
Kjøbenhavn. Hs. Maj. Kongen har under 18de De, ladet udstede følgende provisoriske Bestemmelser ang. Anvendelsen af corporlig Straf ved Armeen:
Viborger Samler, 1844-11-25
Enhver en Jurisdictionschef underordnet Befalingsmand, som anvender nogen Straf af Fugtel eller Rottingslag eller anden Straf, skal give nøiagtig Melding om Straffen og den begaaede Forseelses Beskaffenhed til vedkommende Jurisdictions chef. Fra de militaire Jurisdictioner skulle fuldstændige Straffe lister over alle under samme enten ved Dom tilkjendte eller afde militaire Embedsmænd paalagte Straffe indsendes med Maanedslisterne. Christian, R."
Viborger Samler, 1844-11-25
Thorvaldsens Liig blev ikke, som paatænkt, bisat den 15de Novbr. i hans Grav i Museet. Man vil lade det beroe dermed til Foraaret. Graven bliver iøvrigt i denne Tid indvendigt malet med Guirlander og Lilier paa den ultramarine Grund. (Ah. Av.)
Viborger Samler, 1844-11-25
Det er Resten af Thorvaldsens Arbeider og Konstsamlinger, som Fregatten Gesion har medbragt fra Livorno; men denne Rest er saa betydelig, at den fylder henimod et Par hundrede, tildeels store Kasser. Deriblandt er ogsaa en heel Deel Konstværker, hvorom man hidtil ikke har vidst noget, men som Hr. Bravo ved Udflytningen har fundet, som Thorvaldsen tilhørende, i Kielderen under hans Bolig i Rom. Ogsaa de den afdøde Etatsraad Brøndsted tilhørende Konstsager og Eiendele har Gesion medbragt fra Jtalien. (Kap.
Viborger Samler, 1844-11-25
Sangerinden Jfr. Zrza har erholdt Tilladelse til, forinden hun aldeles forlader Scenen, at give en Afskeds Forestilling, som vil finde Sted paa det kgl. Hoftheater i Begyndelsen af næste Maaned, og ved hvilken Leilighed hun selv vil optræde for sidste Gang i det i sin Tid saa yndede Syngespil Ungdom og Galskab. (Aftenbl.)
Viborger Samler, 1844-11-25
Muursvend Johan Fritz Kemp, der, som tidligere meldt, for at have reddet flere Mennefler fra at indebrænde, nylig er bleven udnævnt til Dannebrogsmand, har desforuden ved Hs. Majestæts Bestemmelse erholdt en Pengebelønning af 100 Rbd., ligesom ogsaa den ham ved hiin Leilighed behielpelige Arbeidsmand Bilhelm, Jensen har erholdt 20 Rbd.
Viborger Samler, 1844-11-25
En Person har i disse Dage, ved at forevise falske Breve fra en her bosat Guldsmed, bedraget flere af de største Guldsmedde for værdifulde Sager, som i disse Breve forlangtes i Commission til Forhandling. Saaledes erholdt han hos en Guldsmed udleveret en Armstage, hos en Anden en Potageskee, hos en Tredie et Par Diamantes=Ørenringe ofv. Politiet skal endnu ikke have opdaget den dristige Bedrager, som imidlertid sikkert ikke undgaaer de anstillede Efterforskninger. (Ah. Av.)
Viborger Samler, 1844-11-25
Hs. Maj. Kongen ankom til Holbek Mandagen den 18de Nov., Efterm. Kl. 3, og inspicerede samme indtil Kl. 6. - Ved Hs. Majestæts Ankomst til Nykjøbing, ved hvis Jndkjørsel var opreist en smagfuld Tresport, blev Allerhøistsamme modtagen af Byens Borgerrepræsentanter, hvis Formand, practiserende Læge Møller, i et hjerteligt Foredrag ønskede Hs. Majestæt velkommen. Efter Ankomsten modtog Hs. Maj. Cour af Byens Embedsmænd. Byen var smukt illumineret. Den følgende Aften (Torsdag den 19de) bragte Borgerne Hs. M. et Fakkeltog, hvorved en Velkomstsang blev afsungen.
Viborger Samler, 1844-11-25
Flere af Bondestanden fra gamle og ny Kjøbenhavns Amt havde agtet den 21de De, i Prindsen, i Roeskilde at bevidne Kammerraad Drewsen deres taknemmelige Erkjendelse for hans i Stænderne udviste kraftige Forsvar, af Landbosagen; men Kammerraaden har i Fædrelandet henstillet, om det ikke skulde være rigtigst, enten ganske at opgive dette Møde, eller i det Mindste at henlægge det til et andet Sted og anden Tid.
Viborger Samler, 1844-11-25
Det hedder fra Maribo i Byens Avis af 21 ds. J Forgaars Aftes faaes atter her en Jldebrand. Vi høre nu, at det denne Gang var en Bondegaard i Saltvig i Grevskabet Knuthenborg, som afbrændte tilligemed dens Avl. Besidderinden, Christen Jørgensens Enke, havde ikke assureret. Stedets Politimester, Hr. Byfoged og Birkedommer Møller har igaar optaget Forhør, men der er holdtes ingen Oplysning om Aarsagen til Jlden.
Viborger Samler, 1844-11-25
fra Nykjøbing paa Falster berettes i Kbbposten" Onsdagen den 30te October ankom til vor By Landsessionens Deputerede med 14 Vogne, tilsagte fra Vaalse Sogn. Af disse 14 Vogne transporterede de 7 hver en Sessionsmand, de 2 hver et Fruentimmer og en Sessionsherre, og de øvrige 5 hver en Kuffert eller Kasse. Selv om man regner Sessionsdamerne med, kunde alt dette meget mageligt være transporteret paa 5 almindelige Vogne med 5 Kudske og 10 Heste, istedetfor at man nu fandt det fornødent at anvende 14 Vogne, 14 Kudske og 28 Heste.
Viborger Samler, 1844-11-25
Alexander Guerras store berømte Kunstberiderselskab fra Rom, der ventes til Kbhvn, i Vinter, er indtruffet til Hamborg, hvor dets Forestillinger have et uhyre Tilløb. M. L. Nathanson, forhenværende Kjøbmand i Randers, er nu . . . . Daarekistellem, Gud bevares, Nei, han er – Spisevært i Ottensen.
Viborger Samler, 1844-11-25
Fra det Slesvigske skrives i Nene Zeit., at den slesvigholsteenske Regjering har forbudt Udfalget af Freiligraths nyeste Digt Ein Glaubensbekeuntnis og af Heinrich Heines Neue Gedichte, ikke blot i Holsteen, men ogsaa Hertugdømmet Slesvig!
Viborger Samler, 1844-11-25
Da Bondehøiskolen i Rodding den 7de ds. blev indviet, holdt dens Forstander, Candidat J. Wegener, en Tale, hvori bl. A. forekom Følgende: "at faae en mægtig og anseet Bondestand, uden at den tillige var sædelig og oplyst, var en Umulighed. At ville lede Andre uden at styre sig selv, at ville give Andre Raad, naar man selv var uvidende, var ligesaa taabeligt som umuligt, Umiddelbar give sig af med Statens Anliggender kunne og skulde Bonden og Folket ikke; men noget andet var det, at han bereder sig til at blive en god og oplyst Borger, for, naar han virkelig var bleven dette, at kunne tænke over Fædrelandets Stilling, og maaskee engang i Tiden at tilbyde sin Hjelp, og med Klarhed og Sagkundskab give sin Mening tilkiende, og understøtte denne f. Ex. i Stændersaalen. Dette var et Øiemeed, der var værd at stræbe efter. Men det var ei engang dette Øiemeed, som nærmest her havde samlet de Tilstedeværende; det var kun det smukkeste, sikkreste, gavnligste og fredeligste Middel til dette Øiemeeds Opnaaelse: Man vilde stifte en Skole, en Folkebøiskole for Bonden og Borgeren. Denne Skoles Hensigt var ligesom enhver anden Skoles at oplære, danne, forædle Ungdommen. Men den var anlagt med særdeles Hensyn til Bondestanden; og her skulde især læres saadanne Kundskaber og Færdigheder, som vare denne Stand nyttige. Den Unge skulde her kun lære at tænke, skrive og tale klart og sundt, fornuftigt og rigtigt. Men denne Lærdom skulde gives den Unge paa en national og folkelig Maade. Den Unges Hjerte skulde indpodes Kjærlighed til Fædrelandet, Kundskab til dets Sprog, dets Historie, dets Skikke, Sæder og Jndretninger; dog saa, at han gjordes opmærksom saavel paa sit Folks Dyder som Laster. Uden dette var al Lærdom en Ulykke. Kjærlighed til Fædreland og Nationalitet vilde man i Høiskolen indprente de Unge; det var denne Grundvold, hvorpaa man vilde opføre alle de Kundskaber, man ønskede at bibringe dem, der betroedes til os, og dersom dette ei lykkes os, saa ansaae Taleren hele sin og Medarbeideres Virksomhed for langt meere skadelig end gavnlig; thi enhver Kundskab og Dygtighed, der ei blev anvendt med Kjærlighed til og til Bedste for Fædrelandet og Nationaliteten, blev anvendt imod det."
Viborger Samler, 1844-11-25
Viborg. Afvigte Nat er her atter forovet tvende Jndbrud, der dog heldigviis ikke have været synderligt lønnende for Gavtyvene, da disse kun paa det ene Sted skulle have faaet fat paa tvende mindre betydende Ting. – Som det nu gaaer ber, maa det ansees for at være nødvendigt at Politiet forstærkes saaledes at det hver Nat kan have en Patrouille i Activitet.
Viborger Samler, 1844-11-25
Ledige Embeder. Amtsforvalter-Tjenesten for Skanderborg Amtstue-District, Gage 1171 Rbd. Caution 5000 Rbd. - Kasserer-Embedet for St. Thomas og St. Jan, Gage 2700 Rd., Regnskabs douceur 300 Rd. og til Contoirhold 600 Rd., alt vest. Court. Cautionens Størrelse bestemmes af det Kongelige Raad paa St. Thomas. (Den som beskikkes i dette Embede vil være pligtig at paatage sig de yderligere Oppebørseler og Beregninger, som maatte blive henlagte til Embedet). - Et Toldforvalter-Embede i Stockelsdorff, Gage med Jndbegreb af Contoirhold 2000 Rbd., samt fri Bolig, Caution 4,200 Rbd. i anordningsmæssige Effecter. – Et Toldforvalter-Embede i Oldesloe, Gage, med Indbegreb af Contoirhold 1600 Rbd. Caution 2600 Rbd. i anordningsmæssige Effecter.
Viborger Samler, 1844-11-25
Handels- og Skibs-Efterretninger. London, den 19de Novbr. Hvede viger i Prisen; man venter imidlertid at Pengemændene ville komme Forpagterne til Hielp og saaledes forhindre en dybere Dalen af Priserne. Hamborg, den 22de Novbr. Gammel fiin Hvede søges noget mere og betales nogle Rthlr. høiere pr. Læst, ny Hvede noteres til de forrige Priser; Rug uforandret i Prisen; Omsætningen ubetydelig; Byg er kjøbt til lavere Priis (1 Rthlr. lavere pr. Læst). Havre holder sig i Prisen; fortrinlige Sorter holdes i høiere Priis. Raps ændses ikke endnu; den nye Raps kan ikke vinde Fasthed i Prisen.
Viborger Samler, 1844-11-25
Kjøbenhavn, den 23de Novbr. Byg er her meere søgt, og flere Partier 2rad. Byg ere i disse Dage kjøbte til 4 Rbd. pr. Td. (deels heelt og deels halv tørret). Rug holder sig i Priis der. (Handt.)
Viborger Samler, 1844-11-25
Nationalbank=Actier noteredes i Fredags paa Kjøbenhavns Børs til 133 1/2 a 133 3/4 Rbd. i r. S. Hr. Thor Smith har i disse Dage solgt sin Gaard Julie dal ved Sorø til Hr. Jepsen fra Slangerup for 9000 Rbd. Aarhuus, den 22de Novbr. Gaarden Petersminde, i Odder Sogn, Hads Herred, tilhørende afg. Kammerraad Terndrups Stervbo, blev ved 5te Auction igaar bortsolgt til Dhrr. Olie møller og Stænderdeputeret Schytte i Horsens og Forvalter Madsen paa Bisgaard, for 21,050 Rbd. (Ah. Av.)
Viborger Samler, 1844-11-25
Skagen, den 19de Novbr. Afvigte Nat strandede paa nordre Side af Landet ned for Byen Briggen Wendskab af Abo, ført af Capitain G. A. Wiberg, kommende fra Bergen, bestemt til Hjemstedet med Sild og Stokfisk. Besætningen landede kort efter Strandingen i Skibets egne Baade og da man imorges kom til Strandingstedet var Skibet aldeles forsvunden, mulig det er dreven ind paa Sverrig. - En Skonnert eller Galease er total forulykket og splintret paa Nevet og det er at antage, at Besætningen er druknet. Hvor den hører hjemme og om den har havt Ladning, vides endnu ikke. (Ab. A.)
Viborger Samler, 1844-11-25
Aager Kanals Skibsliste. Jndk. den 13de Novbr.: J. J. Warer fra Altona til Lemvig og flere Steder med Stykgods. - Udg. den 13de Novbr.:J. Jacobsen til Grimstad fra Struer med Kornvarer. Den 14de: O. Jensen og P. Johnsen, begge til dito fra dito med dito og Ballast.
Viborger Samler, 1844-11-25
Copulerede i Fiennesløv Kirke i Sjælland, den 16de Novbr.; Vognfabrikant N. Engberg af Rudedahl og Enkefrue D. v. Bülow, forrige Eierinde af Engelsborg. - J Ribe, den 14de Novbr.: Practiserende Læge i Nykjøbing paa Mors, J. Des sauer og Jfr. Regine Dessauer.
Viborger Samler, 1844-11-25
AVERTISSEMENTS. At Herren igaar Eftermiddags Kl. 3 pludselig og uventet bortkaldte fra os vort eneste og elskede Barn, Poul Peter Ørum, 10 Maaneder og 3 Uger gl., bringe vi med de Veemod fraværende Slægt og Venner. Aars Skole, den 19de November 1844. J. S. Grum, M. Ørum, f. Larsen. Skolelærer. Lodsedler til det 98de Classelotteries 1ste Classe, ere nu daglig, indtil den 29de Januar, at erholde hos P. Gjølbye.
Viborger Samler, 1844-11-25
Nye Classelotteriesedler til 1ste Classe i min Collection, L. Schiørring, 1845, kunne nu faaes. i Skive.
Viborger Samler, 1844-11-25
Da en af mine Elever om nogen Tid forlader Byen, kunne 2 Drenge optages i min Skole, naar de anmeldes inden denne Maaneds Udgang. Underviisningsgjenstandene ere: Dansk, Religion, Skrivning, Regning, Historie, Geographi, Orthographi, Tegning og Tydsk, hvilket Sprog tales med Eleverne i de dertil bestemte Timer. Betalingen er 9 Mk. maanedlig pr. Elev. Krogh. Et betydeligt Antal Gran, Lærke- og Fyrre-Planter kan i dette Efteraar erholdes af Planteskolerne i Alhedens Skovanlæg til de sædvanlige Priser 1 Rbd. 8 s. pr. 1000de. Steendalgaard, den 20de Novbr. 1844. Bang.
Viborger Samler, 1844-11-25
For en ung dansk Jurist er en Skriver- eller 2den Fuldmægtigplads ledig paa Middelsom og Sønderlyng Herredscomptoir i Viborg. Lønnen er 200 Rbd. aarligen, for Alt. Uden anbefalende Vidnesbyrd nytter det ikke at melde sig.
Viborger Samler, 1844-11-25
Af udmærket fine Frugt- og Espallie-Træer saavelsom Ziir buske & Træer har jeg i disse Dage erholdt et betydelig Partie, som sælges saa billig som mueligt. Horsens, den 23de November 1844. C. S. Fløystrup.
Viborger Samler, 1844-11-25
Vildtskind. Brok, Hare-, Jlder, Katte, Maar-, Odder- og Ræve-Skind kjøbes til høieste Priser af D. Philipsen. Fæeynder, raae og saltede, samt Hestehuder, kjøbes ligeledes til D. Philipsen. høieste Priser af
Viborger Samler, 1844-11-25
Fra Pressen er udkommen: M. L. Nathanson, Historisk statistisk Fremstilling af Danmarks National- og Stats=Huusholdning fra Frederik den Fjerdes Tid indtil Nutid. 2det Oplag, 67 Ark, heftet 5 Rbd. 64 s. Brøndsted, Reise i Grækenland. 2den Deel. 2 Rbd. P. C. Aabell. Stearin-Ty faaes hos M. P. Kjersgaard i Skive.
Viborger Samler, 1844-11-25
Vanillie- og Kryder Chocolade, faaes hos H. N. Samson.
Viborger Samler, 1844-11-25
Fiint og godt Hvedemeel kan kjøbes billig hos L. Worre. fede norske Sild faaes hos H. Boye.
Viborger Samler, 1844-11-25
Placat. Tirsdagen den 26de d. M., Formiddag Kl. 9 og om fornødiges den paafølgende Dag, bliver, efter vedkommende Værges Begjering, ved Auction paa denne Byes Raadhuus bortsolgt en betydelig Deel, den sindssvage Kjøbmand Sthør tilhørende Løsøre, bestaaende af: 2 Elmetræers Chatoller, det ene med Skab, 2 Commoder, et 8te Dages Stueuhr i Fouteral, en Deel Borde, tildeels Mahognie, 2 Dousin Stole, 1 Sopha, 1 Sengested, Speile, Skilderier, en Deel Huusgeraad af Kobber, Messing, Jern, Glas og Porcellain, 3 Vindovne, Linned Dækketøi, Gangklæder, et Gulduhr, 2 Sølvlommeuhre, c. 300 Lod forarbeidet Sølv, nogle Prætiosa af Guld, en Boutik indretning med Skuffer, en stor Balance med Lodder, nogle Vægtskaaler med dito, m. m. M. Conditionerne erfares ved Auctionen. Viborg, den 18de November 1844. E. Selmer.